තද පැහැ සම
තද පැහැ සම යනු ස්වභාවික වශයෙන් ඇති වන මිනිස් චර්ම වර්ණයක් වන අතර,  යුමෙලිනින් වර්ණකය එහි බෙහෙවින් අඩංගු වෙමින් තද පැහැයක් සහිත වෙයි. සංසන්දනාත්මකව තරමක් තද පැහැ සමැති ජනයා හැඳින්වෙන්නේ තලඑළලු ලෙසින් වන අතර, ඉතාමත් තද පැහැ සම සහිත වූවන්   කළු ලෙසින් හැඳින්වෙන මුත්, මෙම භාවිතය සමහර රටවලදී උභයාර්ථ විය හැක්කේ එම රටවලදී මෙම භාවිතය විසින් විශේෂිත ලෙසින් විවිධ වාර්ගික කණ්ඩායම් හෝ ජනගහණ හෝ හැඳින්වෙන නිසාවෙනි. 

ලා පැහැ සමැති මුල් ආදිමානව විශේෂයන් තුල  තද පැහැ සම පරිණාමය වීම ඇරඹුනේ වසර මිලියන 1.2 කට පෙර බවට විශ්වාස කෙරෙන අතර, එසේ වී ඇත්තේ ඔවුන් නිරක්ෂීය වැසි වනාන්තර වෙතින් නික්ම  ප්‍රභාමත් සැවනා තණබිම් වෙත සංක්‍රමණය වීමත් සමගය.  සැවනා තණබිම් තුල පැවැති උෂ්ණාධික තත්ත්වය තුලදී, හොඳින් ක්‍රියාකෙරෙන සිසිල් කිරීමේ යාන්ත්‍රණයන් අවශ්‍යවූ අතර, එය සාක්ෂාත් කෙරුණේ කයෙහි ලොම් හැලීම තුලින් හා වඩාත් කාර්යක්ෂම  ඩහදිය ගැලීම ප්‍රවර්ධනය කිරීමෙනි. කයෙහි ලොම් හැලීම හේතුවෙන්, තද පැහැ සමක් ප්‍රවර්ධනය වූයේ, ප්‍රධාන වශයෙන් ෆෝලේට් හායණයට ප්‍රතිවිරුද්ධ ස්වභාවික වරණ යාන්ත්‍රණයක් ලෙසින් වන අතර, අව ප්‍රමාණයක හේතුකාරකයක් වූයේ, ඩීඑන්ඒ හානිය අවම කරගැනීමෙහි අරමුණය. තද පැහැ සම පරිණාමය වීමට තුඩුදුන් ප්‍රාථමික සාධකය වී ඇත්තේ පාරජම්බුල විකිරණයට ප්‍රතික්‍රීයක ලෙසින් ෆෝලේට් බිඳ වැටීම වෙයි; පාරජම්බුල විකිරණය නිසා ඇතිවුණු ෆෝලේට් බිඳවැටීම සහ සාමාන්‍ය  කලල ජනනයෙහි සහ ශුක්‍රාණු ජනනයෙහි අසමර්ථය නිසාවූ අඩු ජනනවිභවය අතර සබැඳියාව විසින් තද පැහැ සමෙහි වරණයට මග පෑදිණි. නූතන හෝමෝ සැපියානුවන් පරිණාමයවූ වකවානුව එළඹෙන විටදී, සමස්ත මානවයෝ තද පැහැ සමැති වූහ. 

තද පැහැ සමැති මානවයන් හට මෙලිනින් (විශේෂයෙන්  යූමෙලිනින්) වර්ණකය නොඅඩුව හිමිව ඇති අතර, පාරජම්බුල විකිරණයන්ගේ අනර්ථදායක ආචරණයන්ට එරෙහිව සුපිරි ආරක්ෂාව සපයන  මෙලානොසෝම බහුල ලෙසින් හිමි කර දී ඇත. ෆෝලේට්  සංචිත රැකගැනීමට හා  ඩීඑන්ඒ මතට වන හානියට එරෙහිව ආරක්ෂණය සැපයීමට මෙය විසින් ශරීරයට උපකාර සපයා ඇත.  

මද හිරුඑළිය සහිත ඉහළ අක්ෂාංශයන්හී ජීවත්වන තද පැහැ සමැති ජනයා, විශේෂයෙන් සීත සෘතුවෙහිදී, විටමින් ඩී ඌනතාවයෙන් පෙලීමෙහි බලවත් අවදානමකින් පසුවෙති. විටමින් ඩී ඌනතාවයෙහි ප්‍රතිඵලයක් ලෙසින්, අස්ථි විකෘති රෝගය, විවිධ ආකාරයෙහි පිළිකා,  [එනමුදු ඔවුන්ගේ පිළිකා ආසාදන  අනුපාතිකය අඩු අගයයක පවතියි] සහ සමහරවිට  හෘත්සනාල රෝගය සහ මද ප්‍රතිශක්ති පද්ධති ක්‍රියාකාරකම් වලින් පෙළිමෙහි ඉහළ අවදානමකින් ඔවුහූ පීඩා විඳිති.

ආශ්‍රිත 

චර්ම වර්ණනය